Höt han ich min letschti Schueltag gha... Am Morge semmer met oisere Lehrerin de Evelyn go zmorge ässe, so rechtig amerikanisch... Es esch hammer fein gsi, aber wörkli öpis zmettag hemmer denne nömme möge ;-) Nacher hemmer no oisi Diplom becho för de Sprochufenthalt... Am Nomittag semmer denne au schön brav id Schuel und nach de Schuel semmer oises Mietauto för s'Wochenänd go öbernäh... Am Obig semmer denne zu mim ehemalige Lehrer, em Jerrod, gange... Mer send öppe 15 Lüüt gsi und hends echt luschtig gha... Wie emmer semmer die letschte gsi wo de no ume gsi send, und denne han ich mech au getraut Guitar Hero zspele, ha gfunde send jo nömme vell ume wo ich mech chönt blamiere ;-) Muess sege, esch echt loschtig, han also es nois Hobby ;-) Öppe am 3 semmer denne Hei gange...